Haukiahven

Haukiahven (Dinolestes lewini) on australialainen merikala ja haukiahventen heimon (Dinolestidae) ainoa laji. Haukiahvenet luetaan nykyisin lyhtyahvenkalojen lahkoon.

Koko ja ulkonäkö
Haukiahven kasvaa korkeintaan 50–84 cm pitkäksi. Ruumis on pitkulainen ja solakka ja muistuttaa huomattavasti barrakudoja. Suu ja silmät ovat kookkaat, kuono on terävä ja alaleuka ulottuu yläleukaa pidemmälle. Selkäeviä on kaksi, joista etummainen on lyhyempi ja siinä on noin 5 ruotia. Taaemmassa selkäevässä on yksi piikki ja pehmeitä ruotoja. Peräevä on pitkähkö. Suomut ovat hopeanharmaita ja voivat olla selässä ja kylkien yläosassa hieman ruskehtavia.

Levinneisyys
Haukiahventa tavataan Australian etelärannikolta vyöhykkeeltä, joka ulottuu Uudesta Etelä-Walesista Tasmaniaan ja Länsi-Australian eteläosiin. Se on lauhkeiden vesien laji, joka liikkuu usein parvina kivikkoisilla riutoilla.

Lähteet

Luokka:Lyhtyahvenkalat